5.10.2022
DA
Den Europæiske Unions Tidende
L 258/287
23.
noterer sig instituttets bestræbelser på at sikre et omkostningseffektivt og miljøvenligt arbejdssted; bifalder, at instituttet har udnævnt en »grøn medarbejder«, der skal arbejde for at mindske indvirkningen af dets aktiviteter på miljøet; opfordrer instituttet til at dele sine udfordringer og erfaringer i EU-agenturernes netværk; bemærker instituttets fremskridt med hensyn til at udbrede resultaterne af sin forskning til offentligheden og til at nå ud til offentligheden via de sociale medier og andre medieforetagender;
24.
opfordrer til, at bygninger moderniseres med henblik på at opfylde nulemissionsstandarder, navnlig ved at installere solpaneler på alle instituttets bygninger;
25.
minder om vigtigheden af at øge digitaliseringen af instituttet med hensyn til interne operationer og forvaltning og vigtigheden af at fremskynde digitaliseringen af procedurerne; understreger nødvendigheden af, at instituttet fortsat er proaktivt i denne henseende med henblik på for enhver pris at undgå en digital kløft mellem EU-agenturerne; henleder imidlertid opmærksomheden på behovet for at træffe alle nødvendige sikkerhedsforanstaltninger for at undgå enhver risiko med hensyn til onlinesikkerheden af de behandlede oplysninger; opfordrer instituttet til at fremskynde udviklingen af sin cybersikkerhedspolitik og til at levere den hurtigst muligt;
26.
henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 4. maj 2022 (5) om agenturernes resultater, økonomiske forvaltning og kontrol.
(5) Vedtagne tekster, P9_TA(2022)0196.